

**Приложение II: Инициативи по REFIT[[1]](#footnote-1)**

| **Nº** | **Наименование** | **Описание[[2]](#footnote-2)** |
| --- | --- | --- |
| **Нови стимули за работни места, растеж и инвестиции** | | |
|  | **Последващи действия във връзка с проверката за пригодност на мониторинга и докладването в областта на околната среда** | **Инициатива за рационализиране на изискванията в последващите действия във връзка с проверката за пригодност на мониторинга и докладването в областта на околната среда** (членове 95, 175 и 192 от ДФЕС; първо тримесечие на 2018 г.) |
| **Свързан цифров единен пазар** | | |
|  | **Информация в обществения сектор:** | **Прегледът на Директива 2013/37/ЕС относно повторната употреба на информацията в обществения сектор ще даде възможност за достъп на обществото до правителствените данни, намаляване на регулаторните разходи и опростяване на съществуващото законодателство** (законодателна инициатива, вкл.оценка на въздействието, член 114 от ДФЕС; второ тримесечие на 2018 г.) |
| **Устойчив енергиен съюз с ориентирана към бъдещето политика по въпросите на изменението на климата** | | |
|  | **Преглед на системата за контрол на рибарството** | **Въз основа на резултатите от оценката (SWD(2017)134 final) инициативата има за цел да опрости настоящата нормативна уредба (Регламент (ЕО) № 1224/2009 на Съвета, Регламент (ЕО) № 768/2005 на Съвета и Регламент (ЕО) № 1005/2008 на Съвета) и да повиши нейната ефективност, например като рационализира правилата, хармонизира списъка на тежките нарушения, намали административната тежест и насърчи използването на хармонизирани информационни инструменти. Тази инициатива идва в отговор на становището на платформата REFIT** (законодателна инициатива, вкл. оценка на въздействието; член 43 от ДФЕС; второ тримесечие на 2018 г.) |
| **По-задълбочен и по-справедлив вътрешен пазар със засилена промишлена база** | | |
|  | **Признаване от страна на публичните органи и/или търговските партньори на електронните транспортни документи при превоз на товари** | **С инициативата се цели мобилизиране на потенциала на цифровизацията в транспортния сектор, като се насърчи признаването от страна на органите и/или търговските партньори на транспортнитe документи в електронна форма при превоз на товари и тяхното по-широко използване от транспортните оператори** (законодателна инициатива, вкл. оценка на въздействието, член 91 от ДФЕС; второ тримесечие на 2018 г.) |
|  | **Инициатива за европейско морско обслужване на едно гише** | **Преразглеждане на Директива 2010/65/ЕС относно формалностите за даване на сведения за кораби, пристигащи във и/или напускащи пристанищата на държавите членки** (законодателна инициатива, вкл. оценка на въздействието, член 100 , параграф 2 от ДФЕС; второ тримесечие на 2018 г.) |
|  | **Инвестиции в TEN-T** | **Регламент относно мерки за рационализиране с цел по-бързо изпълнение на проектите от общ интерес по трансевропейската транспортна мрежа** (законодателна инициатива, вкл. оценка на въздействието, членове 171-172 от ДФЕС; първо тримесечие на 2018 г.) |
|  | **Общ режим на облагане с акциз[[3]](#footnote-3)** | **Преразглеждане на Директива 2008/118/ЕО с цел привеждане в съответствие и осигуряване на съгласуваност между митническото и акцизното законодателство, подобряване на правната сигурност и гарантиране на еднаквото прилагане на законодателството на ЕС** (законодателна инициатива, вкл. оценка на въздействието, член 113 от ДФЕС; първо тримесечие на 2018 г.) |
| **Пространство на правосъдие и основни права, изградено върху взаимно доверие** | | |
|  | **Нов търговски механизъм за потребителите** | **Целево преразглеждане на директивите на ЕС за защита на потребителите след проверката за пригодност на законодателството на ЕС в областта на защитата на потребителите и търговските закони, завършена на 23 май 2017 г. Инициатива, целяща улесняване на координацията и на ефективните действия на националните органи за защита на потребителите на равнище ЕС, както и засилване на публичните правоприлагащи действия и по-добра защита на правата на потребителите** (законодателна инициатива, вкл. оценка на въздействието, член 114 от ДФЕС; първо тримесечие на 2018 г.) |
|  | **Документи за самоличност и за пребиваване** | **Законодателна инициатива за подобряване на сигурността на документите за самоличност и документите за пребиваване на гражданите на ЕС и членовете на техните семейства от страни извън ЕС. Тази инициатива идва в отговор на становището на платформата REFIT.** (законодателна инициатива, вкл. оценка на въздействието, член 21 и/или член 77, параграф 3 от ДФЕС, второ тримесечие на 2018 г.) |
|  | **Преразглеждане на Регламента относно връчването на документи** | **Преразглеждане на Регламент (ЕО) № 1393/2007 относно връчване в държавите членки на съдебни и извънсъдебни документи по граждански или търговски дела („връчване на документи“)** (законодателна инициатива, вкл. оценка на въздействието; член 81, параграф 2 от ДФЕС; второ тримесечие на 2018 г.). |
|  | **Преразглеждане на Регламента относно събирането на доказателства** | **Преразглеждане на Регламент № 1206/2001 относно събирането на доказателства** (законодателна инициатива, вкл. оценка на въздействието; член 81, параграф 2 от ДФЕС; второ тримесечие на 2018 г.) |
|  | **Временни документи за пътуване** | **Преглед на предложението за директива на Съвета, която да замени Решението относно утвърждаването на временен документ за пътуване** (законодателна инициатива, вкл. оценка на въздействието, член 23 от ДФЕС; второ тримесечие на 2018 г.) |

1. Настоящото приложение съдържа списък на законодателни инициативи по REFIT, които се предвижда да бъдат приети през 2018 г. С него се допълват елементите, изброени с новите инициативи в приложение I. [↑](#footnote-ref-1)
2. В настоящото приложение Комисията предоставя допълнителна информация, доколкото е на разположение, относно инициативите, включени в нейната Работна програма, в съответствие с Междуинституционалното споразумение за по-добро законотворчество. Информацията, предоставена в скоби под описанието на всяка инициатива, е само ориентировъчна и подлежи на промени по време на подготвителния процес, по-специално с оглед на резултатите от процеса на оценка на въздействието. [↑](#footnote-ref-2)
3. Общият режим на облагане с акциз вече беше включен в приложение II към Работната програма на Комисията за 2017 г. [↑](#footnote-ref-3)